في يوم من الأيام، راجل لقى شرنقة فراشة وخدها معاه البيت.
بعد كام يوم، الراجل شاف فتحة صغيرة في الشرنقة. قعد يتفرج لمدة ساعات وهو بيشوف الفراشة بتحاول بالعافية تخرج جسمها من الفتحة الصغيرة دي. وبعدين وقفت.
فالراجل قرر يساعد الفراشة. جاب سكينة وعمل فتحة أكبر في الشرنقة. الفراشة خرجت من الشرنقة بس كان جسمها ضعيف وجناحاتها صغيرة ورفيعة. الفراشة معرفتش تطير.
في الحقيقة، الفراشة قضت باقي حياتها بتزحف على الأرض بجسم ضعيف وجناحات رفيعة. وعمرها ما قدرت تطير.
الراجل تصرف بطيبة قلب بس مكانش فاهم إنه عمل حاجة غلط. لما الفراشة بتخرج من الشرنقة، لازم تكافح. المجهود اللي بتبذله عشان تخرج من الشرنقة بيخلي السوائل تتحرك من جسم الفراشة لجناحاتها. ده بيساعد الفراشة تكون جاهزة للطيران. لو الفراشة مضطرتش تخرج نفسها بالعافية من الشرنقة، جناحاتها مش هتاخد السوائل دي وعمرها ما هتقدر تطير.
ساعات المشاكل والكفاح هما بالظبط اللي محتاجينه في حياتنا. لو عشنا حياتنا من غير أي مشاكل، عمرنا ما هنتعلم ولا هنكبر. مش هنبقى أقوياء زي ما كان ممكن نكون وعمرنا ما هنطير.
فالمرة الجاية لما تواجه تحدي أو مشكلة، افتكر الفراشة دي.
كافح شوية - وبعدين طير!
إيه اللي حصل بعد ما الفراشة خرجت من الشرنقة؟
ماتت على طول. كان عندها جسم وجناحات قوية. قدرت تطير بعد كام يوم. معرفتش تطير طول عمرها.